Ⅴ
Ⅰ க்²ரீஷ்டஸ்ய க்லேஸா²நாம்ʼ ஸாக்ஷீ ப்ரகாஸி²ஷ்யமாணஸ்ய ப்ரதாபஸ்யாம்ʼஸீ² ப்ராசீநஸ்²சாஹம்ʼ யுஷ்மாகம்ʼ ப்ராசீநாந் விநீயேத³ம்ʼ வதா³மி|
Ⅱ யுஷ்மாகம்ʼ மத்⁴யவர்த்தீ ய ஈஸ்²வரஸ்ய மேஷவ்ருʼந்தோ³ யூயம்ʼ தம்ʼ பாலயத தஸ்ய வீக்ஷணம்ʼ குருத ச, ஆவஸ்²யகத்வேந நஹி கிந்து ஸ்வேச்சா²தோ ந வ குலோபே⁴ந கிந்த்விச்சு²கமநஸா|
Ⅲ அபரம் அம்ʼஸா²நாம் அதி⁴காரிண இவ ந ப்ரப⁴வத கிந்து வ்ருʼந்த³ஸ்ய த்³ருʼஷ்டாந்தஸ்வரூபா ப⁴வத|
Ⅳ தேந ப்ரதா⁴நபாலக உபஸ்தி²தே யூயம் அம்லாநம்ʼ கௌ³ரவகிரீடம்ʼ லப்ஸ்யத்⁴வே|
Ⅴ ஹே யுவாந​:, யூயமபி ப்ராசீநலோகாநாம்ʼ வஸ்²யா ப⁴வத ஸர்வ்வே ச ஸர்வ்வேஷாம்ʼ வஸீ²பூ⁴ய நம்ரதாப⁴ரணேந பூ⁴ஷிதா ப⁴வத, யத​:,ஆத்மாபி⁴மாநிலோகாநாம்ʼ விபக்ஷோ ப⁴வதீஸ்²வர​:| கிந்து தேநைவ நம்ரேப்⁴ய​: ப்ரஸாதா³த்³ தீ³யதே வர​:|
Ⅵ அதோ யூயம் ஈஸ்²வரஸ்ய ப³லவத்கரஸ்யாதோ⁴ நம்ரீபூ⁴ய திஷ்ட²த தேந ஸ உசிதஸமயே யுஷ்மாந் உச்சீகரிஷ்யதி|
Ⅶ யூயம்ʼ ஸர்வ்வசிந்தாம்ʼ தஸ்மிந் நிக்ஷிபத யத​: ஸ யுஷ்மாந் ப்ரதி சிந்தயதி|
Ⅷ யூயம்ʼ ப்ரபு³த்³தா⁴ ஜாக்³ரதஸ்²ச திஷ்ட²த யதோ யுஷ்மாகம்ʼ ப்ரதிவாதீ³ ய​: ஸ²யதாந​: ஸ க³ர்ஜ்ஜநகாரீ ஸிம்ʼஹ இவ பர்ய்யடந் கம்ʼ க்³ரஸிஷ்யாமீதி ம்ருʼக³யதே,
Ⅸ அதோ விஸ்²வாஸே ஸுஸ்தி²ராஸ்திஷ்ட²ந்தஸ்தேந ஸார்த்³த⁴ம்ʼ யுத்⁴யத, யுஷ்மாகம்ʼ ஜக³ந்நிவாஸிப்⁴ராத்ருʼஷ்வபி தாத்³ருʼஸா²​: க்லேஸா² வர்த்தந்த இதி ஜாநீத|
Ⅹ க்ஷணிகது³​:க²போ⁴கா³த் பரம் அஸ்மப்⁴யம்ʼ க்²ரீஷ்டேந யீஸு²நா ஸ்வகீயாநந்தகௌ³ரவதா³நார்த²ம்ʼ யோ(அ)ஸ்மாந் ஆஹூதவாந் ஸ ஸர்வ்வாநுக்³ராஹீஸ்²வர​: ஸ்வயம்ʼ யுஷ்மாந் ஸித்³தா⁴ந் ஸ்தி²ராந் ஸப³லாந் நிஸ்²சலாம்ʼஸ்²ச கரோது|
Ⅺ தஸ்ய கௌ³ரவம்ʼ பராக்ரமஸ்²சாநந்தகாலம்ʼ யாவத்³ பூ⁴யாத்| ஆமேந்|
Ⅻ ய​: ஸில்வாநோ (மந்யே) யுஷ்மாகம்ʼ விஸ்²வாஸ்யோ ப்⁴ராதா ப⁴வதி தத்³வாராஹம்ʼ ஸம்ʼக்ஷேபேண லிகி²த்வா யுஷ்மாந் விநீதவாந் யூயஞ்ச யஸ்மிந் அதி⁴திஷ்ட²த² ஸ ஏவேஸ்²வரஸ்ய ஸத்யோ (அ)நுக்³ரஹ இதி ப்ரமாணம்ʼ த³த்தவாந்|
ⅩⅢ யுஷ்மாபி⁴​: ஸஹாபி⁴ருசிதா யா ஸமிதி ர்பா³பி³லி வித்³யதே ஸா மம புத்ரோ மார்கஸ்²ச யுஷ்மாந் நமஸ்காரம்ʼ வேத³யதி|
ⅩⅣ யூயம்ʼ ப்ரேமசும்ப³நேந பரஸ்பரம்ʼ நமஸ்குருத| யீஸு²க்²ரீஷ்டாஸ்²ரிதாநாம்ʼ யுஷ்மாகம்ʼ ஸர்வ்வேஷாம்ʼ ஸா²ந்தி ர்பூ⁴யாத்| ஆமேந்|